Document ID: 32014R0531

ДЕЛЕГИРАН РЕГЛАМЕНТ (ЕС) № 531/2014 НА КОМИСИЯТА
от 12 март 2014 година
за изменение на приложение I към Регламент (ЕС) № 211/2011 на Европейския парламент и на Съвета относно гражданската инициатива
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕС) № 211/2011 на Европейския парламент и на Съвета от 16 февруари 2011 г. относно гражданската инициатива (1), и по-специално член 7, параграф 3 от него,
като има предвид, че:
(1)
В член 7, параграф 2 от Регламент (ЕС) № 211/2011 се предвижда, че в най-малко една четвърт от държавите членки минималният брой на поддръжниците на дадена гражданска инициатива следва да съответства на броя на членовете на Европейския парламент, избрани във всяка държава членка, умножен по 750. Този минимален брой е посочен в приложение I към Регламента.
(2)
На 28 юни 2013 г. Европейският съвет прие Решение 2013/312/ЕС на Европейския съвет за определяне на състава на Европейския парламент (2). С това решение, влязло в сила на 30 юни 2013 г., се определя броят на представителите в Европейския парламент, избирани във всяка държава членка за парламентарния мандат 2014-2019 г. Парламентарният мандат 2014-2019 г. започва на 1 юли 2014 г.
(3)
Приложение I към Регламент (ЕС) № 211/2011 следва да бъде съответно изменено,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕС) № 211/2011 се заменя с приложението към настоящия регламент.
Член 2
Настоящият регламент влиза в сила на двадесетия ден след деня на публикуването му в Официален вестник на Европейския съюз.
Той се прилага от 1 юли 2014 г.
Настоящият регламент е задължителен в своята цялост и се прилага пряко във всички държави членки.
Съставено в Брюксел на 12 март 2014 година.

Labels: 10
15